CELEX: 32011R0880
Language: sk
Date: 2011-09-02 00:00:00
Title: Nariadenie Komisie (EÚ) č. 880/2011 z  2. septembra 2011 , ktorým sa opravuje nariadenie (EÚ) č. 208/2011, ktorým sa mení a dopĺňa príloha VII k nariadeniu Európskeho parlamentu a Rady (ES) č. 882/2004 a k nariadeniam Komisie (ES) č. 180/2008 a (ES) č. 737/2008, pokiaľ ide o zoznamy a názvy referenčných laboratórií EÚ  Text s významom pre EHP

3.9.2011   
            
            
               SK
            
            
               Úradný vestník Európskej únie
            
            
               L 228/8
            
         NARIADENIE KOMISIE (EÚ) č. 880/2011
   z 2. septembra 2011,
   ktorým sa opravuje nariadenie (EÚ) č. 208/2011, ktorým sa mení a dopĺňa príloha VII k nariadeniu Európskeho parlamentu a Rady (ES) č. 882/2004 a k nariadeniam Komisie (ES) č. 180/2008 a (ES) č. 737/2008, pokiaľ ide o zoznamy a názvy referenčných laboratórií EÚ
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá (1), a najmä na jeho článok 32 ods. 5,
   keďže:
   
               (1)
            
            
               V nariadení (ES) č. 882/2004 sa ustanovujú všeobecné povinnosti, úlohy a požiadavky na referenčné laboratóriá EÚ pre potraviny, krmivá, zdravie zvierat a živé zvieratá. Referenčné laboratóriá EÚ pre zdravie zvierat a živé zvieratá sú uvedené v časti II prílohy VII k uvedenému nariadeniu.
            
         
               (2)
            
            
               Nariadením Komisie (EÚ) č. 87/2011 z 2. februára 2011, ktorým sa ustanovuje referenčné laboratórium EÚ pre zdravie včiel, stanovujú ďalšie povinnosti a úlohy tohto laboratória a mení a dopĺňa príloha VII k nariadeniu Európskeho parlamentu a Rady (ES) č. 882/2004 (2), sa určilo referenčné laboratórium v oblasti zdravia včiel a pridalo sa do zoznamu referenčných laboratórií EÚ pre zdravie zvierat a živé zvieratá.
            
         
               (3)
            
            
               Nariadením Komisie (EÚ) č. 208/2011 z 2. marca 2011, ktorým sa mení a dopĺňa príloha VII k nariadeniu Európskeho parlamentu a Rady (ES) č. 882/2004 a k nariadeniam Komisie (ES) č. 180/2008 a (ES) č. 737/2008, pokiaľ ide o zoznamy a názvy referenčných laboratórií EÚ (3), sa nahradila príloha VII k nariadeniu (ES) č. 882/2004. Referenčné laboratórium EÚ v oblasti zdravia včiel však omylom nebolo zaradené do zoznamu referenčných laboratórií EÚ pre zdravie zvierat a živé zvieratá uvedeného v časti II prílohy VII k nariadeniu (ES) č. 882/2004 zmenenej a doplnenej nariadením (EÚ) č. 208/2011.
            
         
               (4)
            
            
               Zoznam referenčných laboratórií EÚ uvedený v nariadení (ES) č. 882/2004 treba aktualizovať. Opomenutie v nariadení (EÚ) č. 208/2011 by sa preto malo napraviť.
            
         
               (5)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   V prílohe k nariadeniu (EÚ) č. 208/2011 sa do zoznamu referenčných laboratórií EÚ pre zdravie zvierat a živé zvieratá v časti II prílohy VII k nariadeniu (ES) č. 882/2004 pridáva tento bod 18:
   
      „18.   Referenčné laboratórium EÚ pre zdravie včiel
      
      
                  ANSES - Sophia-Antipolis Laboratory
               
            
                  Sophia-Antipolis
               
            
                  Francúzsko.“
               
            
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. septembra 2011
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 165, 30.4.2004, s. 1.
   
      (2)  Ú. v. EÚ L 29, 3.2.2011, s. 1.
   
      (3)  Ú. v. EÚ L 58, 3.3.2011, s. 29.